Na temelju članka 9. i 10. Zakona o odgoju i obrazovanju u osnovnoj i srednjoj školi („Narodne novine“, broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19 i 64/20) i članka 32. Statuta Grada Šibenika (“Službeni glasnik Grada Šibenika”, broj 8/10, 5/12, 2/13, 2/18, 8/18 –pročišćeni tekst i 2/20), Gradsko vijeće Grada Šibenika, na 25. sjednici od 14. prosinca 2020. godine, donosi

**MREŽU OSNOVNIH ŠKOLA GRADA ŠIBENIKA**

**Članak 1.**

 Ovim Prijedlogom utvrđuje se Mreža osnovnih škola na području Grada Šibenika kojima je Grad Šibenik osnivač, a koje obavljaju djelatnost odgoja i obrazovanja, uključujući i posebne programe.

**Članak 2.**

 Prijedlog Mreže osnovnih škola za područje Grada Šibenika ustrojava se na način da zadovoljava potrebe tržišta rada utvrđene sustavnim praćenjem i predviđanjem demografskih, gospodarskih i urbanističkih kretanja na području grada Šibenika, udovoljava zahtjevima dostupnosti i racionalnog ustroja upisnih područja, odnosno školskih ustanova i programa odgoja i obrazovanja, te ispunjava uvjete i mjerila propisana Državnim pedagoškim standardom osnovnoškolskog sustava odgoja i obrazovanja.

 Racionalnim ustrojem upisnih područja smatra se takav ustroj upisnih područja koji podrazumijeva optimalnu iskoristivost postojećih prostornih, materijalnih i kadrovskih kapaciteta.

**Članak 3.**

 Na administrativnom području Grada Šibenika redoviti osnovnoškolski programi provode se u 9 matičnih osnovnih škola i 10 područnih škola kako slijedi:

1. ***Osnovna škola Jurja Dalmatinca, Šibenik, Stipe Ninića 27.,*** od I. do VIII. razreda
	1. Područna škola Lozovac, Tromilja 6A, od I. do IV. razreda
	2. Područna škola Bilice, Bosuć 2, od I. do IV. razreda
2. ***Osnovna škola Petra Krešimira IV, Šibenik Bana Josipa Jelačića 74.,*** od I. do VIII.razreda
	1. Područna škola Dubrava, Škugori 87, od I. do IV. razreda
3. ***Osnovna škola Vidici, Šibenik, Ul.8. dalmatinske udarne brigade 2.*** od I. do VIII. razreda
	1. Područna škola Ražine, Put Egera, od I. do IV. razreda
4. ***Osnovna škola Fausta Vrančića, Šibenik, Trg I.G.Kovačića 2.,*** od I. do VIII. razreda
	1. Područna škola Zaton, Bilušićeva 29 A, od I. do IV. razreda
	2. Područna škola Raslina, Trg Muline 15, od I. do IV. razreda
	3. Područna škola Zlarin, Zlarinska obala 19, od I. do IV. razreda
5. ***Osnovna škola Brodarica, Brodarica, Gomljanik 100.,*** od I. do VIII. razreda
	1. Područna škola Grebaštica, Grebaštica, Put vatrogasaca 21, od I. do IV. razreda
	2. Područna škola Krapanj, Krapanj I/24, od I. do IV. razreda
6. ***Osnovna škola Vrpolje, Vrpolje, Vrpoljačka cesta 153.,*** od I. do VIII. razreda
	1. Područna škola Perković, Nova I/35, Sitno Donje, od I. do VIII. razreda
7. ***Osnovna škola Jurja Šižgorića, Stjepana Radića 44 A,*** od I. do VIII. razreda
8. ***Osnovna škola Tina Ujevića, Šibenik, Trg Andrije Hebranga 11.,*** od I. do VIII. razreda
9. ***Osnovna škola Meterize, Šibenik, Put kroz Meterize 48. ,*** od I. do VIII. razreda

**I. Upisna područja osnovnIH školA**

**Članak 4.**

Upisna područja osnovnih škola Grada Šibenika utvrđuju se:

1. ***Upisno područje OŠ Jurja Dalmatinca*** obuhvaća sljedeće ulice***:***

Gradske četvrti Crnica - Paške Trlaje, Kralja Zvonimira od kućnog broja 25 do 81 neparne oznake, Bilička, Banjevačka, Razorska, Mosećka, Bregovita, Tišnjanska, Stipe Ninića, Zagrađe od kućnog broja 2 do 6 parne i neparne oznake, Ive Zaninovića, Drvarska, Biogradska, Prilaz tvornici, Tvornički put, Drniških žrtava, Primorske čete, Bribirskih knezova, Kornatska, Miljevačka, Ivana Meštrovića, Trtarska, Prokljanska, Gavanova, Put Smričnjaka, Put Vida, Njivice, Ante Trlaje Antića, Ninić Ive Ivasa, Nova V., Nova VI., Nova VII. i Nova VIII, Put razorskih težaka, Vukovac;

Gradska četvrt Građa - Kralja Zvonimira od kućnog broja 42. do 160. parne oznake, Zadarska s kućnim brojevima od 1. do 129. neparne oznake, Šibenske narodne glazbe (ranije dio Težačke i to od kućnog broja 57. pa dalje neparne oznake i od kućnog broja 108. pa dalje parne oznake), braće Polića, Put Vuka Mandušića, Put Tanaje, Ulica VII. kontinenta od kućnog broja 1. do 28. parne i neparne oznake, Primoštenska, Kaprijska, Tijatska, Stara cesta, Ivanjski put i Istarska; Kralja Zvonimira od kućnog broja 25 pa dalje neparne oznake do broja 81;

***Kao i učenike (V.-VIII. razred) iz upisnog područja Područnih škola Bilice i Lozovac.***

* 1. ***Područna škola Lozovac*** – područje naselja Lozovac, Gradina, Konjevrate, Čvrljevo, Radonić, Goriš, Brnjica;
	2. ***Područna škola Bilice*** – područje naselja Podlukovnik, Novo naselje, Mihaljevići, Lugovići, Piližote, Novo selo, Bosuć, Ulica kralja Zvonimira od kućnog broja 164. pa nadalje parne oznake, Mikulandre, Stubalj, Butkovići, Grubišići, Čalete-Cari, Vrulje, Burići i Slavice.
1. ***Upisno područje OŠ Petra Krešimira IV*** obuhvaća sljedeće ulice***:***

Gradske četvrti Šubićevac – Bana Josipa Jelačića, Bana Ivana Mažuranića, Put Jamnjaka, Ulica šibenskih vatrogasaca, Put Luguša, Đure Đakovića i Srednje magistrale;

***Kao i učenike (V.-VIII. razred) iz naselja Područne škole Dubrava.***

* 1. **Područna škola Dubrava** – područje naselja Dubrava, Rakovo selo, Jurasi, Podlukovnik, Danilo Biranj
1. ***Upisno područje OŠ Vidici*** obuhvaća sljedeće ulice:

Gradske četvrti Vidici – Ulica branitelja Domovinskog rata, Ulica 8.dalmatinske udarne brigade, Ive Družića, Frana Supila s kućnim brojem parne oznake (od 2-100), Put Bioca i Stjepana Radića od kućnog broja 133 pa dalje neparne oznake;

Gradske četvrti Ražine Donje - Lepenički put, Petra Zrinskog, Sv.Josipa Radnika, Žaborička, Morinjski put, Ribnička, Krapanjska cesta, Grebaštička, Južna magistrala, Jadrtovački put, Put Solarisa, A.G.Matoša, Ulica Gospe od mira, Sv.Jeronima, Krste Frankopana i Katarine Zrinske;

te Gradske četvrti Mandalina u cijelosti i dio Donjeg Polja do skretanja ceste za Jadrtovac (zaseoci Tare, Šuperbe, Šišare i Spahije);

***Kao i učenike (V.-VIII. razred) iz upisnog područja Područne škole Ražine.***

3.1. **Područna škola Ražine** – područje Gradske četvrti Ražine – Danilska, Ražinska ulica, Perkovički put, Put Kamenjaka, Put Egera, Vrpoljački put, Borajska, Hrvatskih rodoljuba i Narodnog preporoda.

1. ***Upisno područje OŠ Fausta Vrančića*** obuhvaća sljedeće ulice:

Gradske četvrti Varoš: Zadarska s kućnim brojem od 2 do 120 parne oznake, Bosiljke Fulgosi, Zdravka Bege, Ulica VII. kontinenta od kućnog broja 29. do 40. parne i neparne oznake, Paške Zjačića, Ruže Vukman, Nikole Tesle, Ane i Marka Vidovića, Miminac, Kralja Zvonimira i to od kućnog broja 2. do 40. parne oznake, Težačka, Rogoznička, Šubićevo šetalište, Put Gimnazije od kućnog broja 1 do 99 neparne oznake, Petra Grubišića, Ante Šantića, Stjepana Radića od kućnog broja 1. do 51. neparne oznake, Sv.Spasa, Riječka i Blajburških žrtava, Poljana, Ulica majke Klare Žižić;

Gradske četvrti Stari Grad: Ivana Pribislavića, Svetog Krševana, Stube Ivana Lukačića, Stube Dragojevića, Stube Jurja Čulinovića, Frane Dismanića, Andrije Kačića Miočića, Trg Republike Hrvatske, Frane Divnića, Fausta Vrančića, Fra Nikole Ružića, Nove crkve, Grgura Ninskog, Kninska, Jurja Petrovića, Strme Stube, Put Groblja, Bonina iz Milana, Horacija Fortezze, Nikole Vladanova, Skradinska, Pekarska, Sv.Luce, Stube Andrije Medulića, Božidara Petranovića, Sedamnaest buntovnika, Kraljice Jelene, Kralja Zvonimira s kućnim brojevima neparne oznake od 1. do 23., Don Krste Stošića, Trg Ivana Pavla II, Trg pučkih kapetana, Jurja Utješinovića, Graditelja Skoka, Trg Pavla Šubića I, Starog Kazališta, Trg Dinka Zavorovića, Obala prvoboraca, Sv.Nikole Tavelića, Zatonska, Martinska, Dobrodolačka, Sv.Križa, Obala palih omladinaca, Obala dr.Franje Tuđmana, Jurja Dalmatinca, Buta Harolda Bilinića, Dobrić, Jeronima Mondelle, Srimska, Prolaz kroz zidine, Prominska, Zagrađe s kućnim brojevima od 6. pa dalje parne i neparne oznake, Trg Nikole Tomazea, Uskočka, 15. siječnja 1873., Petra Nakića, Jurja Barakovića, Mesarske stube, Vodička, Prvićka, Sv. Julijana, Gradska vrata, Guberine, Bukovačka, Jurja Šižgorića, Biskupa Fosca, Antuna Vrančića, Uski prolaz, Mali prolaz, Splitski put, Zlarinski prolaz, Martina Kolunića, Antuna Zoričića, Ivana Mrnavića, Zagrebačka, Pod tvrđavom, Pod tvrđavom kod groblja, Kralja Tomislava, Trg Ivana Gorana Kovačića, Trg Julija Skjavetića, Stube Petra Kaera, Obala Hrvatske mornarice, Trg kralja Držišlava, Trg palih šibenskih boraca, Prolaz Bože Dulibića;

Gradska četvrt Jadrija: Jadrija od I. do VIII., Prominska, Svjetionik Jadrija, i Bogdanovići;

Gradske četvrti Plišac: Vilsonova, Matije Ivanića, Biskupa Jerolima Milete s kućnim brojevima parne oznake (od 2-70), Draga, Ante Starčevića, Stjepana Radića s kućnim brojevima od 2. do 4., Fra Stjepana Zlatovića, Eugena Kvaternika, Vladimira Nazora, Sarajevska, Sedam Omelića, Stankovačka, Zrinsko Frankopanska i Slobodana Macure; otoci Kaprije, Žirje i Zlarin,

te područje gradskih naselja Zaton i Raslina;

***Kao i učenike (V.-VIII. razred) iz upisnog područja Područnih škola Zlarin, Zaton i Raslina, te učenike (I.-VIII.) sa otoka Kaprije i Žirje.***

* 1. **Područna škola Zlarin** – područje otoka Zlarin;
	2. **Područna škola Zaton** – područje naselja Zaton;
	3. **Područna škola Raslina** – područje naselja Raslina.
1. ***Upisno područje OŠ Brodarica*** obuhvaća sljedeće ulice:

Mjesnog odbora Brodarica: Ražinska, Ražinska I, Težačka, Oslobođenja, Radnička, Obala 4. kolovoza 1941., Glavičine, Šibenska, Obala Maratuša, Mornarska, Maratuša I, Put Podića, Gomljanik, Partizanska, Obala A.R.Milutina, Obala Gaj, Krapanjskih spužvara, Dragutina Bergana, Rešačka, Bili brig, Obala Španja Roka, Obala Milutina Roka, Gandalj, Luša, Kamenita, Ribarska, A.Curavića, Cvjetna, Zlarinska, Magistrala, Antuna Mihanovića, Mučići, Brodarica I, Brodarica II i Morinjska;

 Gradske četvrti Ražine Donje – Lepenički put, Petra Zrinskog, Sv.Josipa Radnika, Žaborička, Morinjski put, Ribnička, Krapanjska cesta, Grebaštička, Južna magistrala, Jadrtovački put, Put Solarisa, A.G.Matoša, Ulica Gospe od mira, Sv.Jeronima, Krste Frankopana i Katarine Zrinske, te područje Jadrtovca i Žaborića u cijelosti;

***Kao i učenike (V.-VIII. razred) iz naselja upisnog područja Područnih škola Grebaštica i Krapanj.***

* 1. **Područna škola Grebaštica** – područje naselja Grebaštica, Grebaštica Gornja i Šparadića;
	2. **Područna škola Krapanj** – područje otoka Krapnja.
1. ***Upisno područje OŠ Jurja Šižgorića*** obuhvaća sljedeće ulice:

Gradske četvrti Baldekin I. - (Ante Šupuka, Biskupa Jerolima Milete s kućnim brojem¸od 1. pa dalje neparne oznake do kućnog broja 69, Stjepana Radića od kućnog broja 6. do 52. parne oznake, Kamenarska, Vatroslava Lisinskog i Vukovarska);

Gradske četvrti Baldekin II. – Antuna Mihanovića, Augusta Cesarca, Ivana Rendića, Put Rokića, Tina Ujevića, Matije Gupca, Put Gimnazije s kućnim brojem od 2 do 100 parne oznake, Mihe Klaića, Jerka Machieda, Vinka Maglice, Stube Silvija Strahimira Kranjčevića, Ispod Vidilice, Karla Vipauca i Stjepana Radića s kućnim brojem neparne oznake (od 53-87), Mostarska, Bosanska s kućnim brojem neparne oznake (od 1-99), Dubrovačka, Pulska, Mariborska, Mažurice, Put prvog šibenskog partizanskog odreda, Bože Peričića, Velebitska, Petra Preradovića, Triglavska i Zagorska; te Gradske četvrti Zablaće i Podsolarsko u cijelosti.

1. ***Upisno područje OŠ Tina Ujevića*** obuhvaća sljedeće ulice:

Gradske četvrti Baldekin III. – Trg Andrije Hebranga, Ulica 3. studenoga 1944., Bosanska s kućnim brojem parne oznake (od 2-100), Stjepana Radića od kućnog broja 54. pa dalje parne oznake i 89 do 131 neparne oznake, Mandalinskih žrtava, Krvavice, Josipa Jurja Strossmayera, Karlovačka, Varaždinska, Frana Supila s kućnim brojem neparne oznake, Gospićka ulica, Ivana Gundulića, Jadrijska ulica, Marka Marulića, Petra Zoranića, Žirjanska ulica.

1. **Upisno područje OŠ Vrpolje** obuhvaća: područje naselja Vrpolje, Boraja, Lepenica, Podine, Vrsno, Danilo Kraljice, Danilo i dio Donjeg Polja od skretanja ceste za Jadrtovac prema Vrpolju.

8.1. **Područna škola Perković** – obuhvaća područje naselja Mravnice, Slivno, Sitno Donje i Perković za učenike od I.-VIII. razreda.

1. **Upisno područje OŠ Meterize** obuhvaća sljedeće ulice:

Gradske četvrti Meterize: Zapadna magistrala, Put Gvozdenova, Bribirska, Visovačka, Sopaljska, Svilajska, Put kroz Meterize, Put kroz Poljice, Put za Birulju, Kralja Zvonimira s kućnim brojem neparne oznake od 83.-299., te s kućnim brojem parne oznake od 162. -300, Trg sv.Jeronima, Put Jurasa, Put Jurasa I., Put Jurasa II., Put Jurasa III., Put Dubrave, Ulica 113. šibenske brigade HV-a od kućnog broja od 18 do 200 parne oznake i kućnog broja 7 do 199 neparne oznake.

**Članak 5.**

***Zajednička upisna područja***

 Radi racionalnijeg iskorištenja prostornih kapaciteta više osnovnih škola, a u svrhu omogućavanja rada škola u jednoj smjeni, prema mogućnostima i pretpostavkama koje predviđa Državni pedagoški standard osnovnoškolskog sustava odgoja i obrazovanja, na području Grada Šibenika mogu se utvrditi zajednička upisna područja, sukladno članku 16. stavku 5. Zakona o odgoju i obrazovanju u osnovnoj i srednjoj školi („Narodne novine“, broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19 i 64/20).

 Kod rasporeda učenika u škole koje imaju zajedničko upisno područje treba se voditi posebna pozornost o blizini stanovanja učenika u odnosu na udaljenost škole, popunjenost škole i ravnomjernost rasporeda učenika u školama.

Utvrđuje se zajedničko upisno područje za OŠ Vidici i OŠ Brodaricakojeobuhvaća područje gradske četvrti Ražine Donje.

**Članak 6.**

 Veličinu upisnog područja određuju smještajne mogućnosti škole utvrđene na temelju mogućnosti rada u jednoj smjeni, demografski pokazatelji i prometna povezanost.

 Pravo roditelja, odnosno skrbnika da dijete upiše u školu kojoj ne pripada po upisnom području ograničeno je prostornim i organizacijskim mogućnostima pojedine škole.

 Upisom djece iz drugih upisnih područja ne smije narušiti optimalni ustroj rada škola i ne smije se onemogućiti upis obveznicima koji pripadaju upisnom području škole.

**II. *Programi koji se provode u osnovnim školama Grada Šibenika***

**Članak 7.**

* **Posebni programi**

 U svih devet osnovnih škola provodi se redoviti nastavni program, a za učenike s teškoćama u razvoju integriranim u osnovnim školama, nastava se provodi po redovitom, individualiziranom ili prilagođenom programu ovisno o stupnju i vrsti teškoće učenika - sukladno Pravilniku o osnovnoškolskom i srednjoškolskom odgoju i obrazovanju učenika s teškoćama u razvoju – „Narodne novine“, broj 24/15 (u daljnjem tekstu: Pravilnik).

 U osnovnim školama Petra Krešimira IV, Jurja Dalmatinca i Jurja Šižgorića organizirani su posebni odjeli s posebnim programom uz individualizirane postupke (sukladno članku 8. Pravilnika), dok se u svim ostalim osnovnim školama Grada Šibenika provodi redoviti program uz prilagodbu sadržaja i individualizirane postupke (sukladno člancima 5. i 6. Pravilnika).

* **Produženi boravak**

 Produženi boravak je neobvezni oblik neposrednog odgojno-obrazovnog rada koji se provodi izvan redovite nastave i ima svoje pedagoške, odgojne, zdravstvene i socijalne vrijednosti. Zakonom o odgoju i obrazovanju u osnovnoj i srednjoj školi uvođenje i provođenje ovoga programa u osnovnim školama povjereno je jedinicama lokalne i područne (regionalne) samouprave koje i financiraju izvođenje programa.

 Osnovne škole organiziraju produženi boravak za potrebe svojih učenika, te po potrebi i za učenike izvan svoga upisnog područja. Program je prvi put realiziran za jednu odgojno-obrazovnu skupinu učenika prvih razreda u OŠ Tina Ujevića u školskoj 2009/2010. godini. Već nekoliko godina konstantno raste interes i potreba roditelja za produženim boravkom u osnovnim školama tako da se u 2020/2021. školskoj godini program provodi za učenike prvih, drugih i trećih razreda u tri osnovne škole i to: U OŠ Tina Ujevića za jednu odgojno-obrazovnu skupinu drugog razreda koju pohađa 22 učenika; u OŠ Jurja Šižgorića za dvije odgojno-obrazovne skupine prvih razreda i jednu odgojno-obrazovnu skupinu trećeg razreda koje pohađa sveukupno 64 učenika; te u OŠ Jurja Dalmatinca za jednu odgojno-obrazovnu skupinu koju pohađa 12 učenika.

 Grad Šibenik osigurava sredstva za plaće i ostala materijalna prava u produženom boravku, a sredstva za prehranu učenika osiguravaju roditelji.

* **Umjetnički programi**

 U sklopu Osnovne škole Jurja Dalmatinca djeluje umjetnička plesna škola na osnovnoškolskoj razini pod nazivom Osnovna škola za balet i suvremeni ples pri Osnovnoj školi Jurja Dalmatinca.

 Škola je 13. srpnja 2012. godine dobila odobrenje Ministarstva znanosti, obrazovanja i sporta (UP/1-602-02/12-05/00003, URBROJ: 533-21-12-005) za izvođenje programa suvremenog plesa kao i programa klasičnog baleta, a trenutno izvodi program suvremenog plesa koji uključuje sljedeće predmete: suvremeni ples, ritmika, klasični balet, glazba i izborna nastavu klavira. Školu pohađaju djeca iz Grada Šibenika kao i okolnih naselja, budući da se radi o jedinoj školi te vrste na području Šibensko-kninske županije, tako da se program ostvaruje u 8 razrednih odjela koje ukupno pohađa 49 učenika u 2020/2021. školskog godini. U školi je zaposleno (na puno i nepuno radno vrijeme) ukupno 7 nastavnika, a ostale ljudske resurse dijeli sa općeobrazovnim dijelom matične škole.

* **Programi na jeziku i pismu nacionalnih manjina**

 U OŠ Jurja Dalmatinca – područnoj školi Bilice omogućeno je izvođenje programa slovačkog jezika i kulture za po jedno odjeljenje razredne i predmetne nastave. U 2020/2021. školskoj godini ovaj oblik nastave ukupno pohađa 3 učenika.

**III. PRIJELAZNE ODREDBE**

**Članak 8.**

 Učenicima koji u školskoj 2020/2021. godini pohađaju OŠ Vidici s područja Vrpolja i dijela Donjeg Polja (od skretanja ceste za Jadrtovac prema Vrpolju) priznaje se upisno područje OŠ Vidici u prijelaznom razdoblju od 2020/2021. školske godine do 2027/2028. školske godine.

 Od školske 2021/2022. godine svim novoupisanim učenicima s područja iz prethodnog stavka ovog članka određuje se upisno područje OŠ Vrpolje.

**Članak 9.**

 Određuje se prijelazni rok za provođenje postupka prijenosa osnivačkih prava Područne škole Prvić na Šibensko-kninsku županiju do 31. prosinca 2021. godine.

**Članak 10.**

 Određuje se prijelazni rok za provođenje postupka promjene upisnog područja Područne škole Zlarin sa OŠ Meterize na OŠ Fausta Vrančića do početka školske 2021/2022. godine.

**Članak 11.**

 Stupanjem na snagu nove Mreže osnovnih škola Grada Šibenika prestaju važiti odredbe Odluke o Mreži osnovnih škola na području Grada Šibenika („Službeni glasnik Grada Šibenika“, broj 10/10 i 2/11).

**Članak 12.**

 Ovaj Prijedlog mreže osnovnih škola Grada Šibenika uputiti će se Ministarstvu znanosti i obrazovanja na daljnje postupanje, a stupa na snagu dan nakon objave u „Službenom glasniku Grada Šibenika“.

Klasa: 602-02/20-01/126

Urbroj: 2182/01-05/1-20-2

Šibenik, 14. prosinca 2020.

GRADSKO VIJEĆE GRADA ŠIBENIKA

 POTPREDSJEDNIK

 Stipica Protega

**O b r a z l o ž e n j e**

 Mrežom školskih ustanova i programa odgoja i obrazovanja (u daljnjem tekstu: Mreža) utvrđuju se postojeće školske ustanove koje obavljaju djelatnost odgoja i obrazovanja na području za koje se Mreža utvrđuje, upisna područja s kojih je djeci omogućeno pohađanje određene škole, programi obrazovanja koje školske ustanove mogu ostvarivati, te područja na kojima se mogu osnovati nove školske ustanove ili uvesti novi obrazovni program.

 Sukladno članku 10. stavku 1. Zakona o odgoju i obrazovanju u osnovnoj i srednjoj školi („Narodne novine“, broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19 i 64/20 – u daljnjem tekstu: Zakon), Mrežu za svoje područje predlažu osnivači. Na temelju prijedloga osnivača Ministarstvo znanosti i obrazovanja (u daljnjem tekstu: Ministarstvo) uz mišljenje Nacionalnog vijeća za razvoj ljudskih potencijala, izrađuje zajednički Prijedlog mreže za područje Republike Hrvatske, a Mrežu na prijedlog Ministarstva donosi Vlada Republike Hrvatske.

 Ministarstvo je donijelo 2019. godine Smjernice - upute za izradu Mreže kako bi pomoglo osnivačima u izradi prijedloga Mreže za svoje područje u svrhu izgradnje učinkovitog i održivog obrazovnog sustava koji će zadovoljiti potrebe svih dionika u obrazovanju. U navedenim Smjernicama polazi se od optimalne osnovne škole koja ima od 300 do 500 učenika i koja kao takva može osigurati optimalne uvjete za organizaciju i provedbu cjelodnevne nastave u školama i rad u jednoj smjeni. U odnosu na optimalnu školu osnivačima se pri izradi Mreže za svoje područje nalaže racionalizacija i optimizacija školskih ustanova.

 Racionalizacija se predlaže za škole s manjim brojem učenika od optimalne škole, a ona uključuje:

 - preispitivanje opravdanosti samostalnoga rada škole s manjim brojem učenika,

 - utvrđivanje potrebe okrupljavanja škola;

 - izrada plana iskorištavanja nekorištenih objekata škola.

 Optimizacija se predlaže za škole veće od optimalne škole, a odnosi se na:

 - utvrđivanje plana i dinamike rekonstrukcije i dogradnje postojećih školskih objekata, te izgradnje

 novih školskih objekata kako bi se proširili kapaciteti i otvorila mogućnost za rad u jednoj smjeni,

 - korekciju upisnih područja kako bi se optimalno iskoristile sve škole.

 U skladu sa Smjernicama, Upravni odjel za društvene djelatnosti Grada Šibenika u suradnji s osnovnim školama Grada Šibenika pripremio je Prijedlog Mreže osnovnih škola Grada Šibenika. Polazište za izradu Mreže je aktualno stanje broja učenika po školama u odnosu na optimalnu školu, praćenje trendova upisa djece, te posebice prostorni kapaciteti pojedinih škola u odnosu na broj učenika.

***Tablica 1.***

|  |
| --- |
| ***Broj učenika i razrednih odjela u 2020/2021. školskoj godini*** |
| **Naziv škole**  | ***RAZRED - ODJELJENJE*** |
|  | ***1.*** |  | ***2.*** |  | ***3.*** |  | ***4.*** |  | ***5.*** |  | ***6.*** | ***7.*** | ***8.*** | ***Ukupno učenika***  | ***Ukupno odjela*** |
|  | Br. uč. | Br. od. | Br. uč. | Br. od. | Br. uč. | Br. od. | Br. uč. | Br. od. | Br. uč. | Br. od. | Br. uč. | Br. od. | Br. uč. | Br. od. | Br. uč. | Br. od. |  |  |
| **MŠ JURJA DALMATINCA** | 25 | 2 | 43 | 2 | 34 | 2 | 36 | 2 | 81 | 4 | 59 | 3 | 65 | 3 | 52 | 3 | 395 | 21 |
| PŠ Lozovac | 10 | 1 | 5 | 1 | 10 | 1 | 5 | 1 | / | / | / | / | / | / | / | / | 30 | 4 |
| PŠ Bilice | 11 | 1 | 6 | 1 | 14 | 1 | 15 | 1 | / | / | / | / | / | / | / | / | 46 | 4 |
| OŠ za balet i suvremeni ples pri OŠ J. Dalmatinca | 16 | 2 | 19 | 3 | 10 | 2 | 4 | 1 | / | / | / | / | / | / | / | / | 49 | 8 |
| **UKUPNO:** |  |  |  |  |  |  |  |  |  |  |  |  |  |  |  |  | **520** | **37** |
| **MŠ BRODARICA** | 45 | 2 | 35 | 2 | 33 | 2 | 42 | 2 | 52 | 2 | 45 | 2 | 22 | 1 | 38 | 2 | 312 | 15 |
| PŠ Grebaštica | 7 | \*k | 6 | \*k | 2 | \*k | 2 | \*k | / | / | / | / | / | / | / | / | 17 | 2 |
| PŠ Krapanj | 1 | \*k | / | / | 1 | \*k | 1 | \*k | / | / | / | / | / | / | / | / | 3 | 1 |
| **UKUPNO:**  |  |  |  |  |  |  |  |  |  |  |  |  |  |  |  |  | **332** | **18** |
| **MŠ TINA UJEVIĆA** | 29 | 2 | 35 | 2 | 39 | 2 | 47 | 2 | 34 | 2 | 49 | 2 | 33 | 2 | 42 | 2 | 308 | 16 |
| **UKUPNO:**  |  |  |  |  |  |  |  |  |  |  |  |  |  |  |  |  | **308** | **16** |
| **MŠ METERIZE** | 36 | 2 | 43 | 2 | 42 | 2 | 43 | 2 | 41 | 2 | 51 | 2 | 38 | 2 | 49 | 2 | 343 | 16 |
| PŠ Prvić | 2 | \*k | / | / | 1 | \*k | 1 | \*k | / | / | / | / | / | / | / | / | 4 | 1 |
| PŠ Zlarin | 1 | \*k |  |  | 7 | \*k | / | / | / | / | / | / | / | / | / | / | 8 | 1 |
| **UKUPNO:** |  |  |  |  |  |  |  |  |  |  |  |  |  |  |  |  | **355** | **18** |
| **MŠ VIDICI** | 37 | 2 | 39 | 2 | 45 | 2 | 36 | 2 | 57 | 3 | 67 | 3 | 64 | 3 | 48 | 3 | 393 | 20 |
| PŠ Ražine | 7 | 1 | 10 | 1 | 9 | 1 | 6 | 1 | / | / | / | / | / | / | / | / | 32 | 4 |
| **UKUPNO:** |  |  |  |  |  |  |  |  |  |  |  |  |  |  |  |  | **425** | **24** |
| **MŠ VRPOLJE** | 8 | 1 | 9 | 1 | 11 | 1 | 9 | 1 | 6 | 1 | 12 | 1 | 6 | 1 | 9 | 1 | 70 | 8 |
| PŠ Perković | 6 | 1 | 7 | 1 | 7 | \*k | 3 | \*k | / | / | 9 | 1 | 8 | 1 | 11 | 1 | 51 | 6 |
| **UKUPNO:** |  |  |  |  |  |  |  |  |  |  |  |  |  |  |  |  | **121** | **14** |
| **MŠ FAUSTA VRANČIĆA** | 29 | 2 | 32 | 2 | 17 | 1 | 25 | 1 | 40 | 2 | 38 | 2 | 40 | 2 | 40 | 2 | 261 | 14 |
| PŠ Zaton | 4 | 1 | 10 | 1 | 6 | \*k | 6 | \*k | / | / | / | / | / | / | / | / | 26 | 3 |
| PŠ Raslina | / | / | 2 | 1 | 7 | 1 | 3 | 1 | / | / | / | / | / | / | / | / | 12 | 3 |
| **UKUPNO:** |  |  |  |  |  |  |  |  |  |  |  |  |  |  |  |  | **299** | **20** |
| **MŠ PETRA KREŠIMIRA IV** | 45 | 3 | 67 | 3 | 53 | 2 | 53 | 2 | 75 | 3 | 75 | 3 | 78 | 3 | 66 | 3 | 512 | 22 |
| PŠ Dubrava | 10 | 1 | 8 | 1 | 12 | 1 | 11 | 1 | / | / | / | / | / | / | / | / | 41 | 4 |
| **UKUPNO:** |  |  |  |  |  |  |  |  |  |  |  |  |  |  |  |  | **\*\*553** | **\*\*28** |
| \*\* u ukupnom broju su prikazana 2 posebna razredna odjela s 8 učenika |  |  |  |  |  |  |  |
| **MŠ JURJA ŠIŽGORIĆA** | 61 | 3 | 37 | 2 | 50 | 2 | 51 | 2 | 73 | 3 | 39 | 2 | 40 | 2 | 34 | 2 | \*\*389 | \*\*19 |
| **UKUPNO:**  |  |  |  |  |  |  |  |  |  |  |  |  |  |  |  |  | **\*\*389** | **\*\*19** |
| \*\* u ukupnom broju je prikazan 1 poseban razredni odjel s 4 učenika |  |  |  |  |  |  |  |  |
| **SVEUKUPNO:** |  |  |  |  |  |  |  |  |  |  |  |  |  |  |  |  | **3.302** | **194** |

**\* kombinirani razredni odjeli**

*Podaci - rujan 2020.*

 Postojeće stanje mreže osnovnih škola (prema važećoj Mreži „Službeni glasnik Grada Šibenika“, broj 10/10 i 2/11) nije se mijenjalo, ali je protekom vremena došlo do promjena u povećanju prostornih kapaciteta škola (izgradnja nove OŠ Meterize). Nakon dobivenih suglasnosti resornog Ministarstva, škola je otpočela sa radom u siječnju 2013. godine kada je upisano 332 učenika s područja gradske četvrti Meterize. Do tada su djeca sa tog područja pohađala OŠ Petra Krešimira IV, a prelaskom u novu školu postiglo se prostorno i organizacijsko rasterećenje navedene škole i time su se stekli uvjeti za ostvarenje ciljeva postavljenih u Smjernicama, prvenstveno usmjerenih ka stvaranju optimalnijih uvjeta organizacije rada i rada u jednoj smjeni.

 Također, nisu se u cijelosti premostili problemi i nelogičnosti definirani u prijašnjoj Mreži. To se prvenstveno odnosi na probleme opravdanosti visine troškova organiziranog prijevoza učenika koji nastaju zbog nepoštivanja važećih upisnih područja i učestalog uvrštavanja u popis učenika putnika učenika izvan upisnog područja za koje ne postoji zakonska osnova financiranja troškova prijevoza (sukladno članku 69. stavak 5. i 6. Zakona). Naime, Zakon je utvrdio obvezu organiziranja prijevoza učenicima razredne nastave (I.-IV. razred) koji imaju adresu stanovanja udaljenu od škole najmanje 3 kilometra, a učenicima predmetne nastave (V.-VIII. razred) koji imaju adresu stanovanja udaljenu od škole najmanje 5 kilometara. Također, ako se navedeni učenici upišu u školu izvan upisnog područja, osnivač nije dužan snositi troškove prijevoza učenika.

 Sukladno tome, tijekom proteklog razdoblja postignut je određeni napredak u uvođenju reda u popisima učenika putnika, ali se rješenje ovog problema planira ostvariti sukladno predloženim upisnim područjima u ovoj Mreži.

 Predložene promjene u odnosu na postojeće stanje Mreže koja je donesena 2011. i promjena iz 2012. godine, a u cilju postizanja ciljeva koji se predlažu navedenim Smjernicama su slijedeće:

1. ***Područna škola Zlarin pripaja se OŠ Fausta Vrančića***

Obrazloženje: Područna škola Zlarin je od svog osnivanja pa do 2012/2013. školske godine bila područna škola OŠ Fausta Vrančića. Osnivanjem OŠ Meterize i tadašnjih organizacijskih mogućnosti nove škole u smislu održavanja eksperimentalnog programa „Škole na daljinu“, PŠ Zlarin i Prvić pripojene su OŠ Meterize. PŠ Zlarin privremeno je prestala sa radom od 2012/2013. do 2016/2017. školske godine iz razloga što u tom razdoblju nije bilo djece osnovnoškolskog uzrasta na otoku Zlarinu. Danas, u 2020/2021. školskoj godini PŠ Zlarin pohađa ukupno 8 učenika i to 1 učenik prvog razreda, te 7 učenika trećeg razreda.

Zbog završetka eksperimentalnog programa, prirodne povezanosti otoka Zlarina i djece Zlarina sa Osnovnom školom Fausta Vrančića kao matične škole, ali i nemogućnosti organiziranja posebnog prijevoza učenika sa Zlarina od V-VIII. razreda u OŠ Meterize bez dodatnih troškova, predlažemo da se od početka 2021/2022. školske godine PŠ Zlarin pripoji OŠ Fausta Vrančića. Ovim promjenama OŠ Meterize postala bi optimalna škola s obzirom na postojeće prostorne kapacitete i broj učenika, ali i ekonomsku uštedu poslovanja škole obzirom da jedino OŠ Meterize nema potrebu organiziranja prijevoza učenika.

1. ***Područna škola Prvić – prijenos osnivačkih prava***

Obrazloženje: Otok Prvić pripada administrativnom području Grada Vodica, te učenici viših razreda (V-VIII) nastavljaju školovanje u OŠ Vodice u Vodicama, koja je škola izvan njihovog upisnog područja, a sama školska zgrada nije u vlasništvu Grada Šibenika.

Ukoliko bi učenici viših razreda sa otoka Prvića upisivali školu svog upisnog područja – OŠ Meterize – bilo bi potrebno organizirati pored brodskog i autobusni prijevoz, što svakako ne bi bilo u najboljem interesu djece niti je optimalno rješenje. Područnu školu Prvić u 2020/2021. školskoj godini pohađaju ukupno 4 učenika i to 2 učenika prvog razreda, te po 1 učenik trećeg i četvrtog razreda.

Prema članku 96. stavku 2. Zakona propisano je da jedinica područne (regionalne), odnosno jedinica lokalne samouprave može osnivačko pravo ugovorom prenijeti na drugu jedinicu područne (regionalne) samouprave, odnosno lokalne samouprave.

Također, stavak 4. istog članka propisuje da je jedinica područne (regionalne) samouprave dužna odluku o prijenosu osnivačkih prava donijeti u roku od 60 dana od dana primitka zahtjeva jedinice lokalne samouprave.

S obzirom da su decentralizirana sredstva za školstvo utvrđena u Državnom proračunu za 2021. godinu, prijenos osnivačkih prava nad Područnom školom Prvić sa Grada Šibenika na Šibensko-kninsku županiju izvršit će se od 1. siječnja 2022. godine.

1. ***Područna škola Konjevrate*** – nije uvrštena u novoj Mreži jer je škola 2008. godine prestala s radom, a učenici sa upisnog područja naselja Konjevrate nastavu od tada pohađaju u PŠ Lozovac.
2. ***Područna škola Jadrtovac*** – nije uvrštena u novoj Mreži jer je škola 2010. godine prestala s radom, aučenici sa upisnog područja naselja Jadrtovac nastavu od tada pohađaju u PŠ Brodarica.
3. ***Područna škola Boraja*** – nije uvrštena u novoj Mreži jer je škola prestala s radom u rujnu 2018.godine. Naime, zbog trenda upisa manjeg broja učenika u PŠ Boraja (u školskoj godini 2017/2018. bilo je 4 učenika u kombiniranom razrednom odjelu I.-II razreda), Vijeće roditelja predložilo je da učenici sa upisnog područja naselja Boraja ubuduće nastavu pohađaju u matičnoj školi - OŠ Vrpolje.
4. ***Područna škola Danilo*** - nije uvrštena u novoj Mreži jer je škola prestala s radom, aučenici sa upisnog područja naselja Danilo Gornje nastavu pohađaju u OŠ Vrpolje. Zbog trenda upisa manjeg broja učenika, a sukladno traženju roditelja, od 2019/2020. godine dvoje učenika sa tog upisnog područja nastavu pohađaju u matičnoj školi – OŠ Vrpolje.
5. ***Zajedničko upisno područje OŠ Vidici i OŠ Brodarica***

Obrazloženje: Svake nove školske godine uočava se stalni trend upisa učenika sa neupisnog područja Ražina Donjih u OŠ Brodarica. U školskog godini 2019/2020. u OŠ Brodarica nastavu pohađa 44 učenika iz Ražina Donjih, a u 2020/2021.godini 40 učenika, te se taj trend porasta očekuje i nadalje.

Predstavnici tijela škole i roditelja (Školski odbor i Vijeće roditelja) godinama ukazuju na potrebu izmjene upisnog područja kojeg do sada nije bilo moguće realizirati zbog ograničenosti prostornih kapaciteta OŠ Brodarica, sukladno i uvjetima propisanih Državnim pedagoškim standardom.

U smislu rješavanja ovog problema, poduzete su radnje na realizaciji rekonstrukcije i dogradnje OŠ Brodarice kojima bi se proširili kapaciteti škole dogradnjom školskog prostora i izgradnjom školske dvorane koju škola do sada nije imala, a koji se planiraju izvršiti tijekom iduće dvije proračunske godine. Ministarstvo znanosti i obrazovanja dalo je suglasnost na Idejno rješenje rekonstrukcije i dogradnje OŠ Brodarica, a Glavni projekt bit će realiziran do kraja 2020. godine. Postojeća građevina OŠ Brodarica nakon rekonstrukcije i dogradnje školskog prostora i dvodijelne školske dvorane imala bi ukupnu neto površinu 2.571,19 m2 (sadašnje stanje = 1.153,57 m2), od čega se na školski prostor odnosi 399,98 m2, a na školsku sportsku dvoranu 1.017,64 m2. Rekonstrukcija se izvodi radi povezivanja postojećih prostora škole s dogradnjom u jedinstvenu cjelinu čime bi se dobio dodatni prostor za smještaj novih učionica s pripadajućim kabinetima, te dvodijelna školska sportska dvorana u svrhu podizanja kvalitete učeničkog standarda u svakom pogledu. Realizacijom ovog projekta bit će omogućen upis do 448 učenika u 17 razrednih odjela u OŠ Brodarica.

Povećanjem prostornih kapaciteta OŠ Brodarica omogućio bi se nesmetan prihvat učenika iz područja Ražina Donjih koje je područje i geografski bliže školi, a ujedno bi se mogao osigurati daljnji nesmetani rad OŠ Vidici u jednoj smjeni.

 Zbog svega navedenog predlažemo usvajanje ovog Prijedloga mreže Osnovnih škola Grada Šibenika.